Title: กฎกระทรวงกำหนดค่าบริการตรวจสอบและรับรองมาตรฐานสินค้าเกษตรสำหรับมาตรฐานบังคับ (ฉบับที่ 2) พ.ศ. 2561

กฎกระทรวง

กฎกระทรวง
กำหนดค่าบริการตรวจสอบและรับรองมาตรฐานสินค้าเกษตรสำหรับมาตรฐานบังคับ
(ฉบับที่ ๒)
พ.ศ. ๒๕๖๑[๑]

อาศัยอำนาจตามความในมาตรา ๕ วรรคหนึ่ง และมาตรา ๒๗ วรรคสอง
แห่งพระราชบัญญัติมาตรฐานสินค้าเกษตร พ.ศ. ๒๕๕๑
รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้

ข้อ ๑ 
ให้เพิ่มความต่อไปนี้เป็น (๓) ของข้อ ๑
แห่งกฎกระทรวงกำหนดค่าบริการตรวจสอบและรับรองมาตรฐานสินค้าเกษตรสำหรับมาตรฐานบังคับ
พ.ศ. ๒๕๖๐
(๓) ค่าบริการตรวจสอบมาตรฐานสินค้าเกษตรสำหรับมาตรฐานบังคับ เรื่อง
การปฏิบัติทางการเพาะเลี้ยงสัตว์น้ำที่ดีสำหรับฟาร์มผลิตลูกกุ้งขาวแวนนาไมปลอดโรค
(มกษ. ๗๔๓๒ - ๒๕๕๘) ให้เป็นไปตามอัตราที่กำหนดไว้ในตารางที่ ๓ ท้ายกฎกระทรวงนี้

ข้อ ๒  ให้เพิ่มตารางที่
๓ ท้ายกฎกระทรวงนี้เป็นตารางที่ ๓
ท้ายกฎกระทรวงกำหนดค่าบริการตรวจสอบและรับรองมาตรฐานสินค้าเกษตรสำหรับมาตรฐานบังคับ
พ.ศ. ๒๕๖๐

ให้ไว้
ณ วันที่ ๕ มกราคม พ.ศ. ๒๕๖๑
ลักษณ์
 วจนานวัช
รัฐมนตรีช่วยว่าการกระทรวงเกษตรและสหกรณ์
ปฏิบัติราชการแทน
รัฐมนตรีว่าการกระทรวงเกษตรและสหกรณ์

ตารางท้ายกฎกระทรวง
กำหนดค่าบริการตรวจสอบและรับรองมาตรฐานสินค้าเกษตรสำหรับมาตรฐานบังคับ (ฉบับที่ ๒)
พ.ศ. ๒๕๖๑

ตารางที่ ๓ ค่าบริการตรวจสอบมาตรฐานสินค้าเกษตรสำหรับมาตรฐานบังคับ
เรื่อง การปฏิบัติทางการเพาะเลี้ยงสัตว์น้ำที่ดีสำหรับฟาร์มผลิตลูกกุ้งขาวแวนนาไมปลอดโรค
(มกษ. ๗๔๓๒  ๒๕๕๘)

การตรวจประเมิน

ค่าบริการตรวจสอบ

๑. การตรวจสอบและประเมินเพื่อรับรองสถานที่ผลิตเฉพาะในส่วนการเพาะลูกกุ้งขาวแวนนาไมระยะนอเพลียสครั้งแรก
  หรือการตรวจสอบและประเมินเพื่อต่ออายุใบรับรอง ให้คิดตามขนาดของสถานที่ผลิตเฉพาะในส่วนการเพาะลูกกุ้งขาวแวนนาไมระยะนอเพลียส
  ดังต่อไปนี้
(๑) ไม่เกิน ๕ ไร่
(๒) มากกว่า ๕ ไร่ ขึ้นไป

ไม่เกิน
  ๕,๐๐๐ บาท
ไม่เกิน
  ๑๐,๐๐๐ บาท

๒. การตรวจติดตามสถานที่ผลิตเฉพาะในส่วนการเพาะลูกกุ้งขาวแวนนาไมระยะนอเพลียส

ไม่เกินหนึ่งในสามของค่าบริการตรวจสอบในการตรวจสอบและประเมินเพื่อรับรองสถานที่ผลิตเฉพาะในส่วนการเพาะลูกกุ้งขาวแวนนาไมระยะนอเพลียสครั้งแรก
   ทั้งนี้ ไม่น้อยกว่า ๒,๕๐๐ บาท

๓. การตรวจวิเคราะห์ทางห้องปฏิบัติการสำหรับการตรวจวิเคราะห์โรคกุ้งแต่ละโรค

ไม่เกิน
  ๑,๐๐๐ บาทต่อหนึ่งตัวอย่าง

หมายเหตุ
:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดค่าบริการตรวจสอบมาตรฐานสินค้าเกษตรสำหรับมาตรฐานบังคับเกี่ยวกับการปฏิบัติทางการเพาะเลี้ยงสัตว์น้ำที่ดีสำหรับฟาร์มผลิตลูกกุ้งขาวแวนนาไมปลอดโรคเพื่อให้ผู้ประกอบการตรวจสอบมาตรฐานมีหลักเกณฑ์ในการกำหนดค่าบริการตรวจสอบมาตรฐานสินค้าเกษตรที่สอดคล้องกัน
 จึงจำเป็นต้องออกกฎกระทรวงนี้

ปวันวิทย์/จัดทำ
๒๖ กุมภาพันธ์ ๒๕๖๑

[๑] ราชกิจจานุเบกษา
เล่ม ๑๓๕/ตอน ๖ ก/หน้า ๔/๒ กุมภาพันธ์ ๒๕๖๑